**Lauri Korpikoski** (\* 28. júl 1986, Turku, Fínsko) je fínsky profesionálny hokejista, ktorý v súčasnosti hrá v tíme Phoenix Coyotes v NHL.

Hráčska kariéra
---------------

S hokejom začínal v klube TPS Turku, pričom vo fínskej najvyššej súťaži SM-liiga debutoval v 18 rokoch.

### New York Rangers

V roku 2004 bol draftovaný tímom New York Rangers v prvom kole ako 19. celkovo. Na svoju šancu v NHL si však musel počkať, pretože dve sezóny hral vo farmárskom tíme Rangers, v Hartforde. Svoju šancu dostal 4. mája 2008 v piatom zápase semifinále východnej konferencie proti Pittsburghu Penguins. Hneď túto šancu využil, keď svojou druhou strelou v zápase prekonal Marc-André Fleuryho a zaznamenal tak svoj prvý gól v zámorskej súťaži. Prvého gólu v základnej časti sa dočkal dňa 12. októbra 2008, kedy prekonal brankára Kevina Weekesa z New Jersey Devils. Celkovo odohral v drese Rangers 76 zápasov s bilanciou 7 gólov a 10 asistencií.

### Phoenix Coyotes

Dňa 14. júla 2009 bol vymenený do tímu Phoenix Coyotes za Envers Lisina a o deň neskôr podpísal s tímom zmluvu na dva roky. Sezóna 2009/2010 bola pre neho prelomová, pretože odohral 79 zápasov a napevno sa tak usídlil v zostave Coyotes. V sezóne 2010/2011 sa mu tiež bodovo darilo, kedy si pripísal 40 bodov zo 79 zápasov. Dňa 20. júla 2011 sa dohodol s tímom Phoenix Coyotes na novej dvojročnej zmluve za 3,6 milióna dolárov. V dobe výluky NHL pôsobil v tíme TPS Turku. Dňa 11. júla 2013 predĺžil s klubom zmluvu o ďalšie štyri roky za cenu 10 miliónov dolárov.

### Klubové statistiky

|  |  | Základná časť |  | Play-off |
| --- | --- | --- | --- | --- |
| Sezóna | Tým | Liga | Z | G | A | B | TM | Z | G | A | B | TM |
| 2004/05 | TPS Turku | SM-liiga | 41 | 0 | 6 | 6 | 12 | 6 | 1 | 0 | 1 | 0 |
| 2005/06 | TPS Turku | SM-liiga | 51 | 3 | 4 | 7 | 16 | 2 | 0 | 1 | 1 | 0 |
| 2005/06 | Hartford Wolf Pack | AHL | 5 | 2 | 1 | 3 | 0 | 11 | 1 | 0 | 1 | 2 |
| 2006/07 | Hartford Wolf Pack | AHL | 78 | 11 | 27 | 38 | 23 | 7 | 0 | 0 | 0 | 0 |
| 2007/08 | Hartford Wolf Pack | AHL | 79 | 23 | 27 | 50 | 71 | 5 | 1 | 1 | 2 | 0 |
| 2007/08 | New York Rangers | NHL | — | — | — | — | — | 1 | 1 | 0 | 1 | 0 |
| 2008/09 | New York Rangers | NHL | 68 | 6 | 8 | 14 | 14 | 7 | 0 | 2 | 2 | 0 |
| 2008/09 | Hartford Wolf Pack | AHL | 4 | 4 | 2 | 6 | 0 | — | — | — | — | — |
| 2009/10 | Phoenix Coyotes | NHL | 71 | 5 | 6 | 11 | 16 | 7 | 1 | 0 | 1 | 2 |
| 2010/11 | Phoenix Coyotes | NHL | 79 | 19 | 21 | 40 | 20 | 4 | 0 | 1 | 1 | 2 |
| 2011/12 | Phoenix Coyotes | NHL | 82 | 17 | 20 | 37 | 14 | 11 | 0 | 0 | 0 | 2 |
| 2012/13 | TPS Turku | SM-liiga | 11 | 6 | 11 | 17 | 10 | — | — | — | — | — |
| 2012/13 | Phoenix Coyotes | NHL | 36 | 6 | 5 | 11 | 12 | — | — | — | — | — |
| NHL celkovo | 336 | 53 | 60 | 113 | 76 | 30 | 2 | 3 | 5 | 6 |

Reprezentačná kariéra
---------------------

Prvýkrát sa v reprezentačnom drese predstavil na Majstrovstvách sveta v ľadovom hokeji hráčov do 18 rokov v Bielorusku, kde sa stal s 11 bodmi najproduktívnejším hráčom turnaja. V roku 2005 sa zúčastnil Majstrovstiev sveta v ľadovom hokeji hráčov do 20 rokov v USA, kde fínske mužstvo obsadilo 5. miesto. Na ďalších majstrovstvách v roku 2006 získalo Fínsko bronzovú medailu, a to aj zásluhou Korpikoského, ktorý bol so 6 bodmi štvrtým najproduktívnejším hráčom svojho tímu. Na majstrovstvách sveta v Nemecku v roku 2010 mal premiéru v seniorskom tíme, avšak v siedmich zápasoch si nepripísal žiadny bod a Fínsko prehralo vo štvrťfinále s Českom. Na Majstrovstvách sveta v ľadovom hokeji 2013 bol jediným hráčom z NHL, z výberu trénera Jukku Jalonena, a Fínsky tím postúpil do medailových bojov. V semifinále však prehral so Švédskom a v boji o bronz prehral s tímom USA. V januári 2014 ho tréner Erkka Westerlund nominoval na olympijské hry v Soči.

### Reprezentační statistiky

| Rok | Tím | Udalosť | Z | G | A | B | TM | Umiestnenie |
| --- | --- | --- | --- | --- | --- | --- | --- | --- |
| 2004 | Fínsko | MS U18 | 6 | 5 | 6 | 11 | 2 | 7. miesto |
| 2005 | Fínsko | MS U20 | 5 | 2 | 0 | 2 | 6 | 5. miesto |
| 2006 | Fínsko | MS U20 | 7 | 1 | 5 | 6 | 4 | 33 Bronz |
| 2010 | Fínsko | MS | 7 | 0 | 0 | 0 | 0 | 6. miesto |
| 2013 | Fínsko | MS | 8 | 3 | 2 | 5 | 4 | 4. miesto |
| Juniori celkovo | 18 | 8 | 11 | 19 | 12 |  |
| Seniori celkovo | 15 | 3 | 2 | 5 | 4 |  |

Referencie
----------

1. ↑   *Coyotes trade Lisin to Rangers for Korpikoski* [online]. TSN, 13. júl 2009, [cit. 2009-07-13]. Dostupné online.

Zdroj
-----

*Tento článok je čiastočný alebo úplný preklad článku Lauri Korpikoski na anglickej Wikipédii.*